CELEX: C2006/326/60
Language: et
Date: 2006-12-30 00:00:00
Title: Kohtuasi C-426/06: 17. oktoobril 2006 esitatud hagi — Euroopa Ühenduste Komisjon versus Kreeka Vabariik

30.12.2006   
            
            
               ET
            
            
               Euroopa Liidu Teataja
            
            
               C 326/29
            
         17. oktoobril 2006 esitatud hagi — Euroopa Ühenduste Komisjon versus Kreeka Vabariik
   (Kohtuasi C-426/06)
   (2006/C 326/60)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: S. Quintillan ja M. Konstantinidis)
   
      Kostja: Kreeka Vabariik
   Hageja nõuded
   
               —
            
            
               tuvastada, et kuna Kreeka Vabariik ei ole võtnud meetmeid Euroopa Parlamendi ja nõukogu 23. oktoobri 2000. aasta direktiivi 2000/60/EÜ, millega kehtestatakse ühenduse veepoliitika alane tegevusraamistik (1), artikli 2 (punktid 27, 28, 31, 32, 34 ja 36), artiklite 4 ja 5, artikli 6 lõike 2, artikli 7, artikli 8 lõigete 1 ja 2, artikli 9, artikli 10 lõike 2, artikli 11 lõigete 2–6, artikli 13 lõike 4 ja artikli 14 ning direktiivi II–VIII lisa täielikuks ja nõuetekohaseks ülevõtmiseks, siis on Kreeka Vabariik rikkunud sellest direktiivist tulenevaid kohustusi.
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   Kreeka ametivõimud võtsid direktiivi 2000/60/EÜ Kreeka õigusesse üle seadusega nr 3199/2003, mis avaldati valitsuse ametlikus teatajas (FEK/A/280, 9.12.2003) ja millest komisjonile teatati kui siseriiklikust ülevõtmismeetmest. Selle õigusakti direktiivile 2000/60/CE vastavuse kontroll näitas, et seda seadust pidi täpsustatama rakendusaktidega, millega võetakse direktiiv üle täielikult.
   Komisjoni sõnul omab käesolevas asjas erilist tähtsust just direktiivi täpne Kreeka õigusesse ülevõtmine, kuna oma eseme ja laiema kohaldamisala tõttu on direktiivi 2000/60/EÜ näol tegemist olulise tähtsusega õigusaktiga vee kaitsel ja säästval käsitlemisel.
   Kreeka ametivõimud möönavad, et direktiiv ei ole täielikult üle võetud ja et tuleb vastu võtta täiendavaid meetmeid, mille vastuvõtmismenetlus on küll alanud, kuid ei ole veel täielikult lõppenud.
   
      (1)  EÜT L 327, 22.12.2000, lk 1; ELT eriväljaanne 15/05, lk 275.